
  2                                                        DR 30.11.2017                                                    

 
Pembangunan sistem perparitan saliran Sungai Stakan akan menyumbang 

kepada RTB Kuching merangkumi kelencongan banjir Sungai Sarawak, Batang Salak 
sepanjang lapan kilometer dengan anggaran kos RM1.86 bilion. Dalam RMK-11 
sebanyak RM148 juta telah diluluskan untuk pembinaan lencongan RTB Kuching fasa 
pertama. Sekian, Tuan Yang di-Pertua. 

Puan Rubiah binti Haji Wang [Kota Samarahan]: Terima kasih Yang 
Berhormat Menteri atas jawapan yang begitu kita tunggu-tunggu kan. Terima kasih atas 
tindakan yang telah dilaksanakan.  

Namun begitu, saya ingin hendak bertanya, bilakah anggaran- sebab 
dimaklumkan tadi kerja-kerja tender sedang dibuat. Bilakah anggaran physical work, 
kerja-kerja fizikal dilaksanakan di tempat-tempat berkenaan? Satu lagi, apakah dalam 
master plan pengairan Kuching-Samarahan hanya sedikit sahaja kawasan Samarahan 
yang terlibat dalam master plan berkenaan. Adakah perancangan kementerian untuk 
menambah ke kawasan-kawasan lain di sekitar Bandar Samarahan dimasukkan dalam 
master plan berkenaan? Terima kasih. 

Dato Sri Dr. Haji Wan Junaidi Tuanku Jaafar: Terima kasih Tuan Yang di-
Pertua.  Sebenarnya apabila projek ini dimulakan pada tahun 2012 dahulu, kita ada 
mempunyai berhenti sedikit pada tahun 2014 dan tahun 2015 kerana tidak ada 
peruntukan yang disalurkan untuk membina projek ini. Akan tetapi kajian pada ketika itu 
tidak memuaskan apabila saya memasuki kementerian ini saya buat kajian semula 
menerusi pakar-pakar yang betul-betul mengetahui macam mana to handle the 
stormwater, dengan izin Tuan Yang di-Pertua.   

Jadi kajian dahulu ialah soalan air sungai dan air  daripada laut. Jadi saya 
masuk dengan kajian stormwater problem. Jadi itu, perubahan bermula dan perubahan 
baru dimulakan dan sekarang kita masih dalam peringkat teknikal untuk kajian 
keseluruhannya di bandar Kuching. Insya-Allah kalau yang RM191 juta ini dilaksanakan 
nanti, keadaan di Kuching akan berubah.   

Yang Berhormat, insya-Allah walaupun tidak termasuk dalam Kota Samarahan, 
kita buat kajian juga pada masa hadapan di Kota Samarahan dalam perancangan kita 
melaksanakan tebatan banjir di Kuching. Terima kasih. 

■1010 

2.  Tuan Hee Loy Sian [Petaling Jaya Selatan] minta Menteri Pelancongan dan 
Kebudayaan menyatakan, faktor pelantikan dan bayaran nilai kontrak kepada pemain 
bola sepak Barcelona- Luis Suarez sebagai Duta Pelancongan Malaysia. 

Menteri Pelancongan dan Kebudayaan [Dato’ Seri Mohamed Nazri Abdul 
Aziz]: Tuan Yang di-Pertua, Tourism Malaysia telah mendapat hak eksklusif 
menggunakan penyerang Kelab FC Barcelona yang bertaraf dunia iaitu Luis Suarez yang 
amat popular di kalangan peminat bola sepak di Rantau Asia khususnya di Indonesia 
dan China mempunyai jumlah pengikut seramai 25.3 juta di Instagram, 18.9 juta di 
Facebook, dan 12.4 juta di Twitter.  

Melalui kempen pengiklanan ini, Tourism Malaysia boleh menggunakan bintang 
bola sepak ini bagi mempromosikan destinasi pelancongan menarik di Malaysia khusus 
kepada bintang dan peminat bola sepak dari seluruh dunia melalui media sosial beliau. 
Melalui kempen pengiklanan Tourism Malaysia dengan kerjasama Mediapro Asia, mesej 
mengenai melawat Malaysia di 90 skrin LED yang terdapat di 18 buah stadium yang 
melibatkan perlawanan La Liga musim 2017-2018. Mesej ini juga akan dipaparkan di 30 
skrin Digital Board Replacement (DBR), disiarkan di China, Hong Kong, Taiwan, Macau 
dan di negara-negara lain di Rantau Asia semasa siaran perlawanan yang melibatkan 
pasukan Real Madrid dan FC Barcelona.  

Jumlah penonton di Asia adalah sebanyak 225 juta, manakala di China 
sebanyak 445 juta penonton manakala di Eropah sebanyak 72.4 juta penonton. Kempen 
pengiklanan bersama Mediapro Asia ini melibatkan perbelanjaan sebanyak RM7.5 juta 
yang merangkumi RM4.4 juta adalah untuk pembelian media di kesemua 18 stadium di 
mana perlawanan La Liga berlangsung, dan RM3.1 juta adalah kos pembikinan part 
video berdurasi 60 saat bagi Luis Suarez mempromosikan destinasi pelancongan, 
budaya, makanan dan sukan tradisional Malaysia melalui media sosial beliau dan 
Tourism Malaysia. 

 

 



Pembangunan sistem perparitan saliran Sungai Stakan akan menyumbang. kepada RTB Kuching merangkumi kelencongan banjir Sungai Sarawak, Batang Salak sepanjang lapan kilometer dengan anggaran kos RM1.86 bilion. Dalam RMK-11 sebanyak RM148 juta telah diluluskan untuk pembinaan lencongan RTB Kuching fasa pertama. Sekian, Tuan Yang di-Pertua. Puan Rubiah binti Haji Wang [Kota Samarahan]: Terima kasih Yang Berhormat Menteri atas jawapan yang begitu kita tunggu-tunggu kan. Terima kasih atas tindakan yang telah dilaksanakan. Namun begitu, saya ingin hendak bertanya, bilakah anggaran- sebab dimaklumkan tadi kerja-kerja tender sedang dibuat. Bilakah anggaran physical work, kerja-kerja fizikal dilaksanakan di tempat-tempat berkenaan? Satu lagi, apakah dalam master plan pengairan Kuching-Samarahan hanya sedikit sahaja kawasan Samarahan yang terlibat dalam master plan berkenaan. Adakah perancangan kementerian untuk menambah ke kawasan-kawasan lain di sekitar Bandar Samarahan dimasukkan dalam master plan berkenaan? Terima kasih. Dato Sri Dr. Haji Wan Junaidi Tuanku Jaafar: Terima kasih Tuan Yang di- Pertua. Sebenarnya apabila projek ini dimulakan pada tahun 2012 dahulu, kita ada mempunyai berhenti sedikit pada tahun 2014 dan tahun 2015 kerana tidak ada peruntukan yang disalurkan untuk membina projek ini. Akan tetapi kajian pada ketika itu tidak memuaskan apabila saya memasuki kementerian ini saya buat kajian semula menerusi pakar-pakar yang betul-betul mengetahui macam mana to handle the stormwater, dengan izin Tuan Yang di-Pertua. Jadi kajian dahulu ialah soalan air sungai dan air daripada laut. Jadi saya masuk dengan kajian stormwater problem. Jadi itu, perubahan bermula dan perubahan baru dimulakan dan sekarang kita masih dalam peringkat teknikal untuk kajian keseluruhannya di bandar Kuching. Insya-Allah kalau yang RM191 juta ini dilaksanakan nanti, keadaan di Kuching akan berubah. Yang Berhormat, insya-Allah walaupun tidak termasuk dalam Kota Samarahan, kita buat kajian juga pada masa hadapan di Kota Samarahan dalam perancangan kita melaksanakan tebatan banjir di Kuching. Terima kasih. #1010. 2. Tuan Hee Loy Sian [Petaling Jaya Selatan] minta Menteri Pelancongan dan Kebudayaan menyatakan, faktor pelantikan dan bayaran nilai kontrak kepada pemain bola sepak Barcelona- Luis Suarez sebagai Duta Pelancongan Malaysia. Menteri Pelancongan dan Kebudayaan [Dato' Seri Mohamed Nazri Abdul Aziz]: Tuan Yang di-Pertua, Tourism Malaysia telah mendapat hak eksklusif menggunakan penyerang Kelab FC Barcelona yang bertaraf dunia iaitu Luis Suarez yang amat popular di kalangan peminat bola sepak di Rantau Asia khususnya di Indonesia dan China mempunyai jumlah pengikut seramai 25.3 juta di Instagram, 18.9 juta di Facebook, dan 12.4 juta di Twitter. Melalui kempen pengiklanan ini, Tourism Malaysia boleh menggunakan bintang bola sepak ini bagi mempromosikan destinasi pelancongan menarik di Malaysia khusus kepada bintang dan peminat bola sepak dari seluruh dunia melalui media sosial beliau. Melalui kempen pengiklanan Tourism Malaysia dengan kerjasama Mediapro Asia, mesej mengenai melawat Malaysia di 90 skrin LED yang terdapat di 18 buah stadium yang melibatkan perlawanan La Liga musim 2017-2018. Mesej ini juga akan dipaparkan di 30 skrin Digital Board Replacement (DBR), disiarkan di China, Hong Kong, Taiwan, Macau dan di negara-negara lain di Rantau Asia semasa siaran perlawanan yang melibatkan pasukan Real Madrid dan FC Barcelona. Jumlah penonton di Asia adalah sebanyak 225 juta, manakala di China sebanyak 445 juta penonton manakala di Eropah sebanyak 72.4 juta penonton. Kempen pengiklanan bersama Mediapro Asia ini melibatkan perbelanjaan sebanyak RM7.5 juta yang merangkumi RM4.4 juta adalah untuk pembelian media di kesemua 18 stadium di mana perlawanan La Liga berlangsung, dan RM3.1 juta adalah kos pembikinan part video berdurasi 60 saat bagi Luis Suarez mempromosikan destinasi pelancongan, budaya, makanan dan sukan tradisional Malaysia melalui media sosial beliau dan Tourism Malaysia.